CELEX: 62015TN0741
Language: fi
Date: 2015-12-18 00:00:00
Title: Asia T-741/15: Kanne 18.12.2015 – British Aggregates ym. v. komissio

22.2.2016   
            
            
               FI
            
            
               Euroopan unionin virallinen lehti
            
            
               C 68/38
            
         Kanne 18.12.2015 – British Aggregates ym. v. komissio
   (Asia T-741/15)
   (2016/C 068/48)
   Oikeudenkäyntikieli: englanti
   
      Asianosaiset
   
   
      Kantajat: British Aggregates Association (Lanark, Yhdistynyt kuningaskunta), Tinney Quarries Ltd (St. Johnston, Irlanti), MBC Quarries Ltd (Ballybofey, Irlanti) ja Mac Sand Ltd (Stranorlar, Irlanti) (edustajat: asianajaja L. Van den Hende ja solicitor A. White)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa tukiohjelmasta SA.18859 (11/C) (ex 65/10 NN), jonka Yhdistynyt kuningaskunta on toteuttanut – Pohjois-Irlannissa myönnettävä kiviainesveron alennus (ex N 2/04) – 4.8.2014 annetun komission päätöksen (EU) 2015/1583, joka on julkaistu Euroopan unionin virallisessa lehdessä 25.9.2015, ja
            
         
               —
            
            
               velvoittaa komission korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jossa kantajat väittävät, että komissio on syyllistynyt oikeudelliseen virheeseen katsoessaan, että SEUT 110 artiklan ja tämän johdosta SEUT 107 artiklan rikkominen voitiin oikaista taannehtivasti ja että tämä olisi muuttanut Pohjois-Irlannissa myönnetyn kiviainesveron alennuksen sisämarkkinoille soveltuvaksi.
            
         
               2)
            
            
               Toinen kanneperuste, jossa väitetään toissijaisesti ensimmäiseen kanneperusteeseen nähden, että komissio on syyllistynyt oikeudelliseen virheeseen ja arviointivirheisiin katsoessaan, että Yhdistyneen kuningaskunnan taannehtiva oikaisu soveltuisi yhteen tehokkuusperiaatteen ja tehokasta oikeussuojaa koskevan periaatteen kanssa.
            
         
               3)
            
            
               Kolmas kanneperuste, jossa väitetään, että komissio on tehnyt arviointivirheitä katsoessaan, että Pohjois-Irlannissa myönnetty kiviainesveron alennus oli valtiontuesta ympäristönsuojelulle annettujen yhteisön suuntaviivojen (1) (vuonna 2008 annetut suuntaviivat) ja näin SEUT 107 artiklan 3 kohdan c alakohdan mukainen. Komissio on syyllistynyt arviointivirheisiin erityisesti katsoessaan, että vuonna 2008 annetuissa suuntaviivoissa tarkoitetun tarpeellisuusarvioinnin kolmas vaatimus eli se, kykenivätkö pohjoisirlantilaiset louhokset vyöryttämään kiviainesveroa asiakkailleen tämän aiheuttamatta huomattavaa myynnin vähentymistä, täyttyi.
            
         
               4)
            
            
               Neljäs kanneperuste, jossa väitetään, että komissio ei ole tutkinut riittävän huolellisesti ja puolueettomasti sitä, soveltuiko Yhdistyneen kuningaskunnan suorittama taannehtiva oikaisu yhteen tehokkuusperiaatteen ja tehokasta oikeussuojaa koskevan periaatteen kanssa, eikä sitä, oliko vuoden 2008 suuntaviivoissa tarkoitetun tarpeellisuusarvioinnin kolmas vaihe läpäisty.
            
         
               5)
            
            
               Viides kanneperuste, jossa väitetään, että komissio ei ole kyennyt tekemään SEUT 296 artiklan mukaisesti syistä, joiden vuoksi Yhdistyneen kuningaskunnan suorittama takautuvasti vaikuttava oikaisu oli tehokkuusperiaatteen ja tehokasta oikeussuojaa koskevan periaatteen mukainen ja läpäisi vuoden 2008 suuntaviivoissa tarkoitetun tarpeellisuusarvioinnin kolmannen vaiheen.
            
         
      (1)  Yhteisön suuntaviivat valtiontuesta ympäristönsuojelulle (EUVL 2008, C 82, s. 1).